open-index/open-wikipedia-markdown huggingface dataset:
Mariánske súsošie (Prešov)

** Mariánske súsošie ** alebo ** Trojičný stĺp ** je barokové súsošie, ktoré sa nachádza v severnom parku, na Hlavnej ulici v historickom centre Prešova.

## Poloha
V severnom parku na Hlavnej ulici, takmer presne na 49° severnej zemepisnej šírky, medzi sochou Ježiša Krista a historickou budovou prešovského kolégia stojí, obklopené okrasnými stromami, pieskovcové barokové súsošie.  Pôvodne na tomto mieste stálo od marca do septembra 1687 popravisko prešovského krvavého súdu. Súsošie je v zozname chránených národných kultúrnych pamiatok s číslom NKP 707-2088/2 v Slovenskej republike a  má tam pomenovanie Trojičný stĺp. Podľa tabuľky, ktorá sa na súsoší nachádza je druhé pomenovanie Mariánske súsošie. P. Švorc, autor publikácie Sprievodca po historickom Prešove, nazval toto súsošie "Immaculata".

## Mariánske súsošie
Dali ho postaviť v roku 1751 jezuiti. Bolo postavené na pamiatku obetí morových epidémií, ktoré mesto Prešov postihli v roku 1679 a 1710. Väčšinu peňazí na stavbu (1200 zlatých) odkázal v závete mešťan Ján Rudiger Feigenbuz, ďalšie darovali grófky Csákyová a Pethöová. Samotné súsošie, ktorého stĺp  má štyri strany, obkolesujú 4 sochy svätcov, a sú umiestnené na podstavcoch. Z nich je pôvodná socha svätého Jana Nepomuckého a socha svätého Mikuláša. V úrovni týchto sôch, ale na stenách stĺpa, sú orámované reliéfy košických mučeníkov. Nad nimi sa týčia 4 menšie sochy iných svätcov. Na vrchole súsošia dominuje celému dielu, vznešená socha Panny Márie s Ježiškom na ľavej ruke, ktorý drží zemeguľu, a žezlom v pravej ruke. Na hlavách týchto skulptúr sú pozlátené kráľovské korunky. Základnú rekonštrukciu celého súsošia, vykonal v roku 1967, košický sochár Vojtech Löffler. Reštaurované bolo aj v rokoch 19951997.

## Galéria

Obrázok:Presov15Slovakia232.JPG|Mariánske súsošie. Informačná tabuľka
Obrázok:Presov11Slovakia131.JPG|Areál súsošia
Obrázok:.Immaculata13Slovakia1.JPG|Madona s dieťaťom
Obrázok:.Immaculata13Slovakia2.JPG| Madona s dieťaťom - detail
Obrázok:Presov15Slovakia217.JPG|Socha svätého Jana Nepomuckého
Obrázok:Presov15Slovakia226.JPG|Socha svätého Mikuláša


## Referencie

## Iné projekty

## Externé odkazy
* Urbanová, Norma: Prešov. Pamiatková rezervácia. Bratislava – Tatran. 1986 str.71,72,73

Kategória:Morové stĺpy
Kategória:Barokové sochy
Kategória:Sochy svätých
Kategória:Sochy na Slovensku
Kategória:Kultúrne pamiatky v okrese Prešov
Kategória:Stavby v Prešove
Kategória:Panna Mária v umení
Strieborná jedlička

**Strieborná jedlička** môže byť ľudovo:
*smrek pichľavý
*(malá) strieborná jedľa, pozri jedľa strieborná
Jedľa strieborná

**Jedľa strieborná** alebo menej formálne **strieborná jedľa** môže byť:
* jedľa vznešená (*Abies concolor*/*Abies procera*)
* jedľa srienistá (*Abies concolor*)
* jedľa biela (*Abies alba*)

## Pozri aj
*smrek pichľavý (*Picea pungens*; ľudový názov: strieborná jedlička)

## Zdroje
Alexander Török

**Alexander Török** (šľachtický prídomok *Török de [[Szendrő]]*, , * 7. august 1822, Podrečany – † 8. apríl 1894, Lučenec) bol poslanec uhorského snemu, zemepán a podžupan Novohradskej župy.

## Životopis
Narodil sa v šľachtickej rodine v Podrečanoch, do rodiny výrobcu fajok. Po ukončení štúdií sa stal čestným podnotárom Novohradskej župy. Počas uhorskej revolúcie bol stotníkom honvédov. Po jej porážke sa utiahol na rodinné podrečanské panstvo a aktivizoval sa v rámci Hospodárskeho spolku Novohradu, ktorého sa stal v roku 1861 podpredsedom.

V roku 1865 bol zvolený v sečianskom volebnom okrsku za poslanca uhorského snemu.

## Referencie

## Zdroj

Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Slovenskí šľachtici
Kategória:Uhorskí šľachtici
Kategória:Príslušníci zemianskeho stavu
Kategória:Osobnosti z Podrečian
Medzi láskou a nenávisťou

***Medzi láskou a nenávisťou*** ( *Entre el amor y el odio*) je mexická telenovela z produkcie spoločnosti Televisa v roku 2002. Hlavné úlohy stvárnili herci Susana González a César Évora, v záporných rolách účinkovali Sabine Moussier, Alberto Estrella, Maritza Olivares a Luis Roberto Guzmán.

## Obsadenie

## Vysielanie na Slovensku

## Referencie

## Externé odkazy
* 
* 

Kategória:Mexické telenovely
Kategória:Telenovely z 2002
Kategória:Televízne seriály z roku 2002
Kategória:Telenovely Televisy
Šarlatán (film)

***Šarlatán*** je životopisná dráma režisérky Agnieszky Hollandovej z roku 2020. Scenár k filmu napísal Marek Epstein a rozpráva v ňom príbeh inšpirovaný životom liečiteľa Jana Mikoláška. Hlavnú úlohu stvárnili Ivan Trojan, spolu s Josefom Trojanom, Jaroslavou Pokornou, Jurajom Lojom, Martinom Myšičkom a Miroslavom Hanušom.

Film sa natáčal v roku 2019, s prvou klapkou 1. apríla 2019 v prostredí väznice v Mladej Boleslavi. Film vznikol v koprodukcii Česka, Írska, Poľska a Slovenska. Film podporil český Štátny fond kinematografie a Filmová nadace.

Film bol uvedený dňa 27. februára 2020 v nesúťažnej sekcii *Berlinale Special Gala* na filmovom festivale Berlinale, kde zároveň prebehla aj svetová premiéra filmu. Premiéra v kinách bola pôvodne naplánovaná na 26. marca 2020, no kvôli uzatvoreniu kín v dôsledku opatrení proti pandémii COVID-19 bolo v polovici marca 2020 oznámené jej odloženie. Premiéra bola presunutá na 20. augusta 2020.

V auguste 2020 tesne pred premiérou filmu vyšla k filmu rovnomenná kniha. Kniha pozostáva z Epsteinovho filmového scenára, ktorý do knižnej doby prepísal Josef Klíma. Dňa 13. októbra 2020 Česká filmová a televízna akadémia oznámila, že tento film vyšle ako reprezentanta Česka do boja o Oscara za najlepší cudzojazyčný film.

Šarlatána videlo v kinách vyše 250 000 divákov. Bodoval nielen u divákov a filmových kritikov, ale aj na najprestížnejších svetových festivaloch, odkiaľ si odniesol celý rad ocenení. Presadil sa na shortliste pätnásť najlepších svetových anglicky hovoriacich filmov nominovaných na Oscara 2021. Film získal ocenenie Český lev za najlepší film roku 2020 a získal ďalšie 3 České levy zo 14 nominácii a 2 Ceny Českej filmovej kritiky z 5 nominácií.

## Referencie

## Zdroj

Kategória:Filmy z 2020
Kategória:Filmy režírované Agnieszkou Hollandovou
Kategória:České filmy
Kategória:Filmy s LGBT témou
Kategória:Filmy točené v Prahe
Kategória:Filmy podľa názvu
Sexy Dancers

**Sexy Dancers** bola funková hudobná skupina, ktorá bola založená v roku 1998. Zakladateľom bol skladateľ a producent Roman Holý. Skupina vydala v roku 1998 ich jediný album – dvojdiskový „Butcher's On The Road“ so singlami „04205“, „Some People“ a “Slim Jim“. Skupina aj krátko koncertovala, ale čoskoro sa rozpadla. Jedným z dôvodov rozpadu bolo okrem iného jej zloženie. Podobne ako je skupina J.A.R. iba príležitostným stretnutím známych hudobníkov, aj Sexy Dancers tvorili hudobníci z iných, už existujúcich, hudobných projektov. Za krátky čas aktívneho fungovania stihli získať množstvo fanúšikov, ocenení a nezmazateľne sa zapísať do histórie československého popu 90. rokov.

Hudobný materiál Sexy Dancers v súčasnej dobe používajú na svojich živých koncertoch ako Monkey Business, tak aj Dan Bárta so skupinou Illustratosphere. Monkey Business často hrajú singel „Slim Jim“, Illustratosphere singel „Some People“, „Introduction To Happiness“ alebo „Foot In Another Land“.

Skupina koncertovala po dlhoročnej pauze opäť 22. júna 2018 na pražskom festivale Metronome. Po úspešnom koncerte prišlo rozhodnutie, že si to ešte párkrát zopakujú na turné. Dôvodom bolo 20-ročné jubileum vzniku, vydania albumu i konca skupiny. Krátke turné Sexy Dancers so štyrmi koncertami odštartovalo 31. októbra 2018 v Brne a jedinú slovenská zastávku malo 28. novembra 2018 v bratislavskom Ateliéri Babylon. Na koncertnej šnúre zahrali ich celý album.

## Členovia skupiny
* Roman Holý – klávesové nástroje, basová gitara, spev
* Dan Bárta – spev
* Dara Rolins – spev
* Miroslav Chyška – gitara
* Filip Jelínek – trombón

## Diskografia
* 1998: *[[Butcher's On The Road|Butcher's on the Road]]*

## Turné
* 2018: Butcher's on the Road Live 2018

## Nominácie a ocenenia
### Ceny Akadémie populárnej hudby

### Žebřík

## Referencie

Kategória:České hudobné skupiny
Kategória:České funkové hudobné skupiny
Kategória:Hudobné skupiny z 1998
Antaios (sochár)

**Antaios** () bol grécky sochár v 2. stor. pred Kr.
 
Antaios, grécky sochár (bronziar) neznámeho pôvodu, patril podľa Plínia medzi umelcov činných v období 156. olympiády (156 – 153 pred Kr.), t. j. v druhej polovici 2. stor. pred Kr.
 
Plínius uvádza, že po 121. olympiáde (296 – 293 pred Kr.) sa odlievať z bronzu „prestalo“ a po 156. olympiáde opäť toto umenie ožilo. Títo umelci vraj už nedosiahli niekdajšiu úroveň, ale aj napriek tomu vytvorili mnoho diel veľkej umeleckej hodnoty. Impulz, ktorý grécke sochárstvo dostalo, zrejme vyšiel z Ríma, pretože práve v období, ktoré označil Plínius, teda okolo roku 150 pred Kr., získalo grécke umenie na Tibere domovské práva. V tom čase, pokiaľ je známe, Metellus Achaicus povolal do Ríma prvého gréckeho architekta Hermodóra.
 
V tomto období, označeného ako *[[Helenizmus|helenistické]] baroko* (mnohí zrejme tvorili v klasicistickom štýle), bolo zhotovených mnoho sôch, hlavne bronzových.
  
## Referencie a bibliografia

 
Kategória:Sochári starovekého Grécka
Korban

**Korban** () je vrch v pohorí Volovské vrchy, krajinnom celku Slovenského rudohoria. Leží nad Švedlárom, približne  západne od Gelnice.

## Poloha
Nachádza sa v strednej časti pohoria, v geomorfologickom podcelku Hnilecké vrchy. Leží v Košickom kraji, na hranici okresov Spišská Nová Ves a Gelnica a zasahuje na katastrálne územie obcí Mníšek nad Hnilcom, Slovinky a Švedlár. Najbližšími sídlami sú južne situovaný Švedlár a juhovýchodne ležiaci Mníšek nad Hnilcom, východne sa nachádza obec Helcmanovce, severovýchodne Slovinky severne Poráč, severozápadne Rudňany a západne Závadka a Nálepkovo. 

## Opis
Korban leží v hrebeni, vedúcom od Holého vrchu () na Krompašský vrch (). Severne sa nachádza Fajferný hrb (), Suchý vrch (), Holina () a Skala (), východne Havrania hlava (), Orlí vrch (), Hutná hoľa () a Kloptaň (), južne Lastovičí vrch (), Ostrá skala (), Veľký Vtáčí vrch (), Drahov () a Zlatý stôl () a západne Chajzárka (), Bukovec () a Holý vrch (). Severné svahy hrebeňa odvodňuje Slovinský potok do rieky Hornád, západnú časť Švedlársky potok a juhovýchodnú Suchý potok do Hnilca. Na vrchol nevedie značený turistický chodník, no severne vedie traverzom hrebeňovka. 
 
### Výhľady
Vrchol pokrýva nesúvislý, riedky lesný porast, ktorý umožňuje obmedzený rozhľad. Z vhodných lokalít je možné pozorovať mnohé vrcholy pohoria, no tiež Slanské vrchy, Čiernu horu, Branisko, Levočské vrchy, Vysoké Tatry, východnú časť Nízkych Tatier s Kráľovou hoľou, Slovenský raj a Stolické vrchy.

## Prístup
* po  zelenej turistickej značke (traverzom):
** od západu zo Závadky cez Bukovec () a Sedlo pod Bukovcom
** od východu zo Sedla pod Krompašským vrchom po hrebeni cez Orlí vrch
* po  modrej turistickej značke cez Sedlo pod Bukovcom:
** od juhozápadu zo Švedlára 
** zo severu z Poráča cez rázc. Pod Holým vrchom a Bukovec ()

## Referencie

## Pozri aj
* Volovské vrchy
* Hnilecké vrchy (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Spišská Nová Ves
Kategória:Vrchy v okrese Gelnica
Kategória:Slovinky
Kategória:Mníšek nad Hnilcom
Kategória:Švedlár
Devyn Nekodová

**Devyn Nekodová** (neprechýlene: Devyn Nekoda; * 12. december 2000, Brantford, Ontário, Kanada) je kanadská herečka a tanečnica.

## Detstvo
Od dvoch rokov sa venuje tancu, trénovala na Lisa Naves Dance Company. Má mladšieho brata menom Kove. Po rozvode rodičov, sa jej matka neskôr znovu vydala.

## Kariéra
Nekodová debutovala v televízii v roku 2014 krátkym vystúpením v hudobnom filme *American Girl: Isabelle’s Dance Jam*. V rokoch 2016 až 2017 stvárnila hlavnú postavu v televíznom seriály *Backstage*, ktorý bol vysielaný na Disney Channel. V roku 2020 sa pripojila k hereckému obsadeniu televízneho seriálu *Utopia Falls*.

V roku 2022 si zahrala v romantickej komédii *Princ v teniskách*. O rok neskôr sa pripojila k hereckému obsadeniu filmu *[[Vreskot 6]]*, kde stvárnila postavu Aniky Kayoko.

## Referencie

## Externé odkazy
* 
* 

Kategória:Kanadské filmové herečky
Kategória:Kanadské televízne herečky
Kategória:Kanadské osobnosti japonského pôvodu
Kategória:Osobnosti z Brantfordu
Pohár víťazov pohárov 1968/1969

**Pohár víťazov pohárov 1968/1969** bol 9. ročník súťaže víťazov domácich futbalových pohárov v európskych krajinách.

Súťaže sa zúčastnilo 32 klubov, z toho 28 úradujúcich víťazov domáceho pohára a štyria porazení finalisti (Grazer AK, Altay İzmir, Girondins Bordeaux a FK Bor). Obhajca titulu AC Miláno sa nezúčastnil, pretože ako taliansky šampión sa kvalifikoval do Pohára majstrov európskych krajín.

Finále sa odohralo 21. mája 1969 na štadióne St. Jakob Stadium v Bazileji. Z víťazstva sa tešili hráči Slovana Bratislava, ktorí zdolali španielsky klub Barcelona .

## Tímy
V nasledujúcej tabuľke sú zoradené tímy podľa štartovacej pozície, v ktorej vstúpili do Pohára víťazov pohárov 1968/1969.

### 1. kolo
Pôvodný žreb:

Vzhľadom na vpád vojsk Varšavskej zmluvy do Česko-Slovenska 21. augusta 1968 západoeurópske zväzy odmietli pustiť svojich reprezentantov proti mužstvám z krajín východného bloku zapojených do invázie. UEFA napokon ustúpila tlaku a v rozpore so svojimi stanovami 31. augusta 1968 vyhlásila žreb prvého kola za neplatný. Preskupenie vyžrebovaných mužstiev, ktoré sa uskutočnilo za zatvorenými dverami, umožnilo iba zápasy medzi dotknutými krajinami východného bloku, načo ich futbalové zväzy na protest odvolali svoju účasť v súťaži. Ako prvé sa odhlásilo Poľsko a 16. septembra sa pridali aj ostatné štyri dotknuté zväzy. Zo súťaže tak odstúpili tie kluby: 

*  Dinamo Moskva
*  Union Berlin
*  Górnik Zabrze
*  Rába ETO Győr
*  Spartak Sofia

Zástupcovia Československa, Rumunska a Juhoslávie pokračovali v súťaži.

Prvé zápasy sa hrali od 18. do 20. septembra a odvety 2. a 3. októbra 1968 (Reykjavík proti Olympiakosu 22. septembra a Sliema proti Rumelange 29. septembra).

Upravený žreb:

### 2. kolo
Prvé zápasy sa hrali 12. a 13. novembra (Lyn proti Norrköpingu 31. októbra), odvety 27. novembra 1968 (Norrköping proti Lynu 17. novembra).
 
Z okliešteného poľa účastníkov 2. kola ťažila Barcelona a Torino, ​​ktorí sa bez boja prebojovali do štvrťfinále.

### Štvrťfinále
Zápasy sa odohrali v termínoch:

* Dunfermline Athletic – West Bromwich Albion (15. január a 19. február 1969)

* Lyn Oslo – Barcelona (30. január a 6. február 1969)

* Torino – Slovan Bratislava (19. február a 5. marec 1969)

* 1. FC Köln – Randers Freja (8. marec a 12. marec 1969)

### Semifinále
Zápasy sa ohodhrali v termínoch:

* 1. FC Köln – Barcelona (2. a 19. apríl 1969)

* Dunfermline Athletic – Slovan Bratislava (9. a 23. apríl 1969)

### Finále
Finále sa odohralo 21. mája 1969 na štadióne St. Jakob Stadium v Bazileji, vo Švajčiarsku.

## Referencie

## Pozri aj

* Pohár víťazov pohárov 1968/1969 – Finále

## Externé odkazy

* Pohár víťazov pohárov 1968/1969 na stránkach UEFA
* PVP 1968/1969 na claudionicoletti.eu

## Zdroj

Kategória:Futbal v 1968
Kategória:Futbal v 1969
Kategória:Pohár víťazov pohárov UEFA
Ján Várady

náhľad|Hrob Jána Váradyho na levickom cintoríne

**Ján Várady** (šľachtický prídomok *Várady de Nagyszelezsény et Dicske*, , * 29. apríl 1817, Čaka – † 18. október 1872, Levice) bol kapitán honvédov, právnik, poslanec uhorského snemu.

## Životopis
Bol synom zemana Jána Váradyho, statkára, sudcu tabulárneho súdu a Terezy Ordódyovej. Vyštudoval právo na univerzite v Pešti a pracoval ako právnik. Jeho manželkou bola od roku 1850 Karolina Domonkos († 1886 v Komárne).

V roku 1848 počas uhorskej revolúcie sa pripojil k dobrovoľníckemu vojsku honvédov, v ktorom dosiahol hodnosť kapitána.

Po porážke revolúcie bol súdený vojenským súdom, ktorý ho oslobodil. Následne sa vrátil na rodové majetky, kde hospodáril a pôsobil ako advokát v Leviciach. V roku 1865 spolu s Lukáčom Mácsaim založili prvú finančnú inštitúciu v Leviciach – Levickú sporiteľňu. po založení levického kasína sa stal jeho prvým prezidentom. V rokoch 1867 až 1872 bol poslancom uhorského snemu za mesto Levice.

Po rakúsko-uhorskom vyrovnaní sa aktívne podieľal na budovaní Uhorských kráľovských ozbrojených síl, ktorých bol od roku 1870 podplukovníkom.

Pochovaný je na levickom cintoríne.

## Zdroj

Kategória:Uhorskí právnici
Kategória:Uhorskí politici
Kategória:Poslanci uhorského snemu narodení na území dnešného Slovenska
Kategória:Uhorskí šľachtici
Kategória:Slovenskí šľachtici
Kategória:Príslušníci zemianskeho stavu
Kategória:Osobnosti z Čaky
Juanin zázrak

***Juanin zázrak*** ( *Juana, la virgen*) je venezuelská telenovela z produkcie televízie RCTV v roku 2002. Hlavné úlohy stvárnili herci Daniela Alvarado a Ricardo Álamo. Na Slovensku túto telenovelu vysielala verejnoprávna Jednotka prvýkrát od 6. mája 2005 do 22. augusta 2005 a druhýkrát od 4. septembra 2006 do 22. decembra 2006.

## Obsadenie
* Daniela Alvarado – *Juana Pérez* (v slovenskom znení Zuzana Porubjaková)
* Ricardo Álamo – *Mauricio de la Vega* (v slovenskom znení Miloslav Kráľ)
* Roxana Díaz – *Carlota Vivas Restrepo de de la Vega* (v slovenskom znení Renáta Rundová)
* Juan Carlos Alarcón – *Manuel Ramón Pérez „Manolito“* (v slovenskom znení Radoslav Kuric)
* Jonathan Montenegro – *David Quintana* (v slovenskom znení Martin Kusenda)
* Marialejandra Martín – *Ana María Pérez* (v slovenskom znení Jana Pilzová)
* Eduardo Serrano – *Rogelio Vivas* 
* Eliana López – *Enriqueta Márquez*
* Leonardo Marrero – *Alfredo Vivas Restrepo*
* Manuel Salazar – *Salvador Méndez* (v slovenskom znení Ivan Vojtek st.)
* Miguel Ferrari – *Armando Salazar*
* Flor Elena González – *Amparo „Amparito“ Restrepo de Vivas*
* Freddy Galavís – *Popeye*
* Aura Rivas – *Azucena Pérez* (v slovenskom znení Božidara Turzonovová)
* Norkys Batista – *Desireé López de Rojas* 
* Verónica Cortez – *Bibi*
* Martín Brassesco – *Humberto „Humbertico“ Vivas Restrepo*
* Zhandra De Abreu – *Kiara*
* Juliet Lima – *Brandy Yuleisy*
* Laura Muñoz – *Shiva*
* Gabriel López de Medrano – *Rafael „Rafaelito“ de la Vega Vivas*
* Miguel Ángel Sanz – *Nicolás*
* Luis Gerardo Núñez – *Alfonso* 
* Saúl Marín – *Francisco Rojas* 
* Gioia Arismendi – *Lili* 
* Gioia Lombardini – *Eva de la Vega* (v slovenskom znení Elena Petrovická)
* Crisbel Henríquez – *Petrica* 
* Javier Valcárcel – *Alejandro Bello* 
* Virginia Urdaneta – *Eduviges López 
* [[Sebastián Falco]] – *Dr. Ricardo Monsalve*
* [[Hugo Vásquez]] – *Modelo*
* [[Adriana Azzi]] – *zahrala si sama seba*
* [[Ana Gabriela Barboza]] – *María Rosa Pérez*
* [[Antonio Cuevas]] – *Ramón Pérez*
* [[José Mantilla]] – *Augusto Camacho*
* [[Gabriel Parisi]] – *Micky*
* [[Erika Medina]] – *Luz Marina de Bello*
* [[Samuel González]] – *Renny René*
* [[María Antonieta Ardila]] – *Elvira  de Rojas*
* [[José Romero]] – *Padre José*
* [[César Bencid]] – *Libio López 
* Carlos Camacho – *Carlos*
* Michelle Nasseff – *Virginita*
* Alberto Mauco – *Otelo*
* Vito Lonardo – *doktor Michelena*
* Homaluz Bello
* Daniel Jiménez – *inšpektor Gamboa*
* Mary Carmen Pedraza
* Mayra Africano – *matka Lili*
* Jaidy Velásquez
* Petit Kutlesa
* Jonathan Di Piero
* Oscar Manzanarez
* Eliberto Cuadros
* Gabriel Rodríguez
* Verónica Sánchez
* Francisco Ginot – *pán z obchodu*
* Zywia Castrillo
* Martha Gómez
* Marianela Sambade – *matka Francisca Rojasa*
* Eduardo Giolitti
* María Leonela Silva
* Guillermo Finol – *Dr. Obstetra*

## Referencie

## Externé odkazy
* 
* 

Kategória:Venezuelské telenovely
Kategória:Telenovely z 2002
Kategória:Televízne seriály z roku 2002
Kategória:Telenovely televízie RCTV
Ricardo Álamo

**Ricardo Álamo**, celým menom *Nelson Ricardo Álamo Flores* (* 10. december 1970, Caracas, Venezuela) je venezuelský herec, model, režisér, producent.

## Osobný život
V máji 2004 sa oženil s venezuelskou herečkou a modelkou Marjorie de Sousa. Dvojica sa v roku 2006 rozviedla.

## Filmografia
### Filmy

### Television

### Ako producent a režisér

## Referencie

## Externé odkazy
* 
* 

Kategória:Venezuelskí televízni herci
Kategória:Osobnosti z Caracasu
Hermodóros

**Hermodóros** () môže byť:
* grécky filozof (platonik) v 4. stor. pred Kr., pozri Hermodóros (filozof)
* grécky architekt v 2. stor. pred Kr., pozri Hermodóros zo Salamíny

## Zdroje
HC 19 Humenné

**HC 19 Humenné** je slovenský hokejový klub z Humenného, hrajúci Slovenskú hokejovú ligu.

## História
Klub HC 19 Humenné, je novovzniknutý klub na území mesta Humenné, ktorý chce nadviazať na úspešnú reprezentáciu mesta Humenné v seniorskom hokeji.

Po vyhlásení ukončenia činnosti MHK Humenné členovia nového klubu HC 19 Humenné v mene MHK dokončili predchádzajúcu sezónu 2018/2019 v St. Nicolaus I. Lige mužov.

Po maximálnom možnom úsilí pre zachovanie prvoligovej licencie, s prísľubom prezidenta SZĽH, sa im to nepodarilo a klub po všetkých legislatívnych procedúrach pre zaregistrovanie klubu ako nového člena na zväze, musel začať svoje pôsobenie v 2. lige mužov. Primárnym cieľom projektu je rozvíjať hokej v meste a tým podporiť aj zmysluplné využitie voľného času a ponúknuť možnosť športovej verejnosti návštevu kvalitného športového podujatia. Sekundárnym cieľom bude náväznosť na športový proces mládeže, aby sa najlepším hráčom uľahčil prechod do mužského hokeja v rodnom meste . 

Klub HC 19 Humenné je občianske združenie. Predsedom združenia je Peter Ždiňak, podpredsedom Mikuláš Koščo a členom Peter Mižák.

V sezóne 2020/21 sa po splnení všetkých podmienok kvalifikovali do Slovenskej hokejovej ligy, kde v prvej sezóne postúpili do play-off v ktorom však nestačili na tím HK VITAR Martin a podľahli mu 0:4 na zápasy. V sezóne 2021/22 sa dostali do play-off kde nestačili na HC Topoľčany.

V sezóne 2022/23 dosiahol klub historické úspechy, najprv keď vo finále JOJ Šport Slovenského pohára zdolal tím Vlci Žilina 2:1 po predĺžení. Neskôr vo finále Tipos Slovenskej hokejovej ligy zdolal rovnakého súpera 4:3 na zápasy, stal sa po prvý krát jej víťazom a zároveň historicky po prvýkrát postúpil do Tipos extraligy. 

V sezóne 2023/24 klub vo svojej prvej sezóne v Tipos extralige obsadil posledné 12. miesto a zostúpil späť do Tipos Slovenskej hokejovej ligy.

## Športové úspechy

* 2022/23 - Víťaz JOJ Šport Slovenského pohára
* 2022/23 - Víťaz Tipos Slovenskej hokejovej ligy

## Umiestnenia v jednotlivých sezónach

### Slovensko
 Tipos extraliga

* **12. miesto:** 2023/24

 Tipos Slovenská hokejová liga

* **1. miesto:** 2022/23

* **5. miesto:** 2021/22

* **7. miesto:** 2020/21

 2.hokejová liga (skupina východ)

* nedohrané: 2019/20
## Káder mužstva pre sezónu [[TIPOS Slovenská hokejová liga 2024/2025|2024/25]]

### Tréner
*  Tibor Tartaľ

### Brankári
*  # Roman Durný
*  #31 Patrik Kozel

### Obrancovia
*  #3 Matej Jacko
*  # Ján Ťavoda
*  # Aleksandrs Jerofejevs
*  # Jakub Pišoja
*  # Alexander Zekucia
*  # Samuel Simon
*  # Michal Kapičák
*  #42 Miroslav Novota

### Útočníci
*  #8 Ivan Thomka
*  # Martin Przygodzki
*  # Lukáš Toma
*  # Patrik Sokoli
*  # Maroš Surový
*  #18 Filip Vaško
*  # Michal Stanček
*  #53 Filip Vrábeľ
*  #66 Dominik Borov
*  #82 Jakub Ragan

## Referencie

## Externé odkazy
* Oficiálna stránka

Kategória:HC 19 Humenné
Kategória:Šport v Humennom
Kategória:Slovenské hokejové kluby
Peštera

**Peštera** môže byť:

* mesto v južnom Bulharsku, pozri Peštera (mesto)
* okres v južnom Bulharsku, pozri Peštera (okres)
Zachariáš Abadia Buesa

**Zachariáš Abadia Buesa** (, * 5. november 1913, Almuniente, Španielsko – † 27. júl 1936, Barcelona) bol španielsky salezián a mučeník. V Katolíckej cirkvi je vyhlásený za blahoslaveného.

## Život
Zachariáš Abadia Buesa sa narodil 5. novembra 1913 v španielskom Almuniente. Po príklade svojho brata Federica začal chodiť najprv do miestneho saleziánskeho inštitútu, keď mal deväť rokov, a neskôr do saleziánskeho seminára v Campello (Alicante). Rehoľné sľuby v roku 1930 zložil v komunite v Girone. Svoju stáž strávil v Sarrii neďaleko Barcelony. Tam vzdelával, ale bol aj zabávačom a organizátorom školských aktivít. V tomto prostredí pocítil túžbu stať sa kňazom. Plánoval začať štúdium teológie v roku 1936.

### Smrť
Kvôli vývoju udalostí v Španielsku, ktorý bol charakteristický najmä rastúcim náboženským prenasledovaním, bol inštitút zatvorený a komunita rozpustená. Po vypuknutí občianskej vojny ho spolu s jeho bratom zadržali na týždeň. Po prepustení sa najprv ukryl v dome jedného z bývalých žiakov a neskôr v hostinci na ulici Calle Deputación. Tam už bol ukrytý spolubrat Filip Hernández Martínez, ako aj Jakub Ortiz Alzueta.

Dňa 27. júla 1936 milicionári prehľadali hostinec a našli troch saleziánov. Boli podrobení mučeniu, no napriek tomu sa stále hlásili k svojej viere. V ten istý deň Zachariáš zomrel na následky mučenia.

## Uctievanie
Diecézne skúmanie Zachariášovej vhodnosti na blahorečenie sa začalo 15. decembra 1953 a bolo ukončené 10. októbra 1955. Ďalšie skúmania na vyšších úrovniach prebiehali medzi rokmi 1992 až 1995. Kongregácia pre kauzy svätých prevzala prípad 1. decembra 1999 spolu s ďalšími 31 saleziánmi. Pápež Ján Pavol II. potvrdil ich plánované blahorečenie 20. decembra 1999. Pápež blahorečil Zachariáša Abadia Buesa 11. marca 2001 spolu s ďalšími 232 spoločníkmi.

Jeho spomienka, spolu s Filipom Hernándezom Martínezom a Jakubom Ortízom Alzuetom, je podľa Rímskeho martyrológia slávená 27. júla.

## Referencie


## Pozri aj
* Zoznam svätcov Katolíckej cirkvi

## Zdroj

Kategória:Katolícki blahoslavení
Kategória:Blahorečení Jánom Pavlom II.
Kategória:Španielski saleziáni
Kategória:Španielski kresťanskí mučeníci
Chrám Zosnutia svätej Bohorodičky (Peštera)

**Chrám Zosnutia svätej Bohorodičky** (), alebo len **Chrám svätej Bohorodičky** () je pravoslávny chrám nachádzajúci sa v meste Peštera v Pazardžickej oblasti v južnom Bulharsku.

## Dejiny
Výstavba chrámu sa začala v roku 1864 a bola dokončená v priebehu roku 1865.

Chrám bol postavený pre potreby gréckych a arumunských obyvateľov Peštery, ktorí chceli, aby v meste okrem už existujúcich bulharských chrámov stál aj chrám určený primárne pre nich. Prvým duchovným slúžiacim v chráme bol istanbulský Grék Atanas Turtov. Druhým duchovným bol taktiež Grék a aj liturgie sa pri oboch slúžili v gréčtine. V roku 1900 si chrám privlastnili bulharskí obyvatelia mesta, ktorí na čelo chrámu postavili vlastného duchovného, Petăra Konstantinova. Spočiatku aj zmenili meno chrámu a to na *Chrám svätých Cyrila a Metoda*, po krátkej dobe však bol svätostánku vrátený pôvodný názov.

## Charakteristika
Je jedným z troch historických obrodeneckých pravoslávnych chrámov v meste Peštera. Zo všetkých troch je najnovší.

Chrám postavil staviteľský majster Petăr Kazov s jeho osobnou družinou stavbárov.

Chrámový sviatok sa slávi 15. augusta.

## Pamiatková ochrana
Kategória: kultúrna pamiatka miestneho významu

## Galéria

AssumptionOfMaryChurch-Peshtera005.jpg|pohľad na areál chrámu z juhovýchodu
AssumptionOfMaryChurch-Peshtera010.jpg|pohľad na chrám zo severovýchodu
AssumptionOfMaryChurch-Peshtera009.jpg|pohľad na chrám z východu
AssumptionOfMaryChurch-Peshtera003.jpg|pohľad na chrám z juhovýchodu
AssumptionOfMaryChurch-Peshtera014.jpg|pohľad na časť severnej fasády
AssumptionOfMaryChurch-Peshtera016.jpg|pohľad na časť severnej fasády
AssumptionOfMaryChurch-Peshtera015.jpg|pohľad na západnú fasádu chrámu
AssumptionOfMaryChurch-Peshtera006.jpg|pohľad na zvonicu z juhovýchodu
AssumptionOfMaryChurch-Peshtera007.jpg|pohľad na zvonicu zo severovýchodu
AssumptionOfMaryChurch-Peshtera012.jpg|pohľad na zvonicu a východný vchod do chrámového dvora
AssumptionOfMaryChurch-Peshtera008.jpg|pohľad na východný vchod do chrámového dvora
AssumptionOfMaryChurch-Peshtera013.jpg|detail zo severného vchodu do chrámového dvora


## Referencie

## Iné projekty

Kategória:Stavby v Peštere
Kategória:Chrámy zasvätené Zosnutiu presvätej Bohorodičky
Kategória:Kostoly z obdobia bulharského národného obrodenia
Kategória:Pravoslávne chrámy v Bulharsku
Kategória:Architektúra z 1865
Kategória:Kultúrne pamiatky v Bulharsku
Kallistratos

**Kallistratos** () môže byť:
* grécky rečník, politik a stratég v 4. stor. pred Kr., pozri Kallistratos z Afidnai
* grécky sochár v 2. stor. pred Kr., pozri Kallistratos (sochár)
* grécky gramatik v 2. stor. pred Kr., pozri Kallistratos (gramatik)

## Zdroje
Pim

**Pim** môže byť:
* holandské mužské krstné meno, zdrobnenina mena Willem
* priezvisko:
** Bedford Clapperton Trevelyan Pim, (18261886), dôstojník Royal Navy
** Jonathan Pim (18061885), írsky politik
** Jonathan Pim (18581949), írsky právnik a politik
** Joshua Pim (18691942), írsky lekár a tenista
** Raymond Pim (18971993), americký politik
* rieka v Rusku v Chantymansijskom autonómnom okruhu Ťumenskej oblasti, pozri Pim (rieka)

**PIM** môže byť skratka pre:
* *Petőfi Irodalmi Múzeum*, pozri Petőfiho literárne múzeum
* *personal information management*, pozri správa osobných informácií
* *personal information manager*, pozri správca osobných informácií
* *platform-independent model*, pozri platform-independent model
* *protocol independent multicast*, pozri protocol independent multicast
Granko

náhľad|Plechová krabička jesennej edície Granka Exclusive
**Granko** (skratka pomenovania **Gran**ulované **k**aka**o**) je granulované rýchlorozpustné kakao vyrábané od roku 1979 čokoládovňou Orion, ktorá v súčasnosti patrí pod spoločnou Nestlé. Išlo o prvé svojho druhu v ČSSR.

Prvý obal Granka bola plastová dóza s obsahom 400 g, ktorú dopĺňala krabička s objemom 250 g. Na oboch druhoch balení sa nachádzalo trojročné blonďavé dievčatko Veronika Fojtů, dcéra autora Karla Fojtů. V 80. rokoch 20. storočia sa rozšírilo o limitované ovocné varianty, konkrétne príchute banán, jahoda a broskyňa. 

V roku 1995 sa na obale objavili postavy z animovaného seriálu ''Mach a Šebestová'', ktoré boli aj súčasťou historicky prvej reklamy na Granko.

V roku 2010 pribudli nové varianty Granko Exclusive (menej sladké a obsahujúce viac kakaa) a Granko Calci-N.

## Zdroje
* 
* 

Kategória:Kakao
Kategória:Sladkosti
Kategória:Slovenské nápoje
Kategória:České nápoje
Kloptaň (vrch)

**Kloptaň** () je vrch v pohorí Volovské vrchy, krajinnom celku Slovenského rudohoria. Leží nad obcou Mníšek nad Hnilcom, približne  juhozápadne od Gelnice.

## Poloha
Nachádza sa v strednej časti pohoria, v geomorfologickom podcelku Kojšovská hoľa. Leží v Košickom kraji, na hranici okresov Košice-okolie a Gelnica a zasahuje na katastrálne územie obcí Mníšek nad Hnilcom, Prakovce, Smolnícka Huta a Vyšný Medzev. Najbližšími sídlami sú severozápadne situovaný Mníšek nad Hnilcom, severne ležiace Prakovce, južne sa nachádza Vyšný Medzev a Medzev a západne Smolnícka Huta. Vrcholová časť a juhovýchodné svahy patrí do prírodnej rezervácie Kloptaň.

## Opis
Kloptaň leží v hrebeni, vedúcom od Štóskeho sedla na Kojšovskú hoľu (). Severne sa nachádza Orlí vrch (), Havrania hlava (), Hutná hoľa () a Ostrý vrch (), východne Folkmarská skala (), Kojšovská hoľa (), Zlatoidská hora () a Ovčinec (), južne Strážny vrch (), Jelení vrch () a Lastovičí vrch () a západne Zbojnícka skala (), Veľký Vtáčí vrch (), Drahov () a Korban (). Západné svahy masívu odvodňuje Zbojnícky potok, východné Hrelíkov potok do rieky Hnilec a voda z južných častí hrebeňa odteká potokom Zlatná do Bodvy. Na vrchol vedú značené turistické chodníky, vrátane Cesty hrdinov SNP. 
 
### Výhľady
Vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy pohoria, no tiež Slovenský kras, Slanské vrchy, Čiernu horu, Branisko, Levočské vrchy, Vysoké Tatry a východnú časť Nízkych Tatier s Kráľovou hoľou.

## Prístup
* po  červeno značenej magistrále (Cesta hrdinov SNP):
** od východu z Kojšovskej hole cez Tri studne
** od juhozápadu z osady Štós-kúpele cez sedlo Jedľovec
* po  zelenej turistickej značke od severozápadu z obce Mníšek nad Hnilcom

## Referencie

## Pozri aj
* Volovské vrchy
* Kojšovská hoľa (geomorfologický podcelok)
* Zoznam vrcholov vo Volovských vrchoch

## Externé odkazy
* Poloha na turistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Košice-okolie
Kategória:Vrchy v okrese Gelnica
Kategória:Vyšný Medzev
Kategória:Mníšek nad Hnilcom
Kategória:Prakovce
Kategória:Smolnícka Huta
FK Haugesund

**FK Haugesund**, celým názvom **Fotballklubben Haugesund** je nórsky futbalový klub sídliaci v meste Haugesund, ktorý vznikol v roku 1993. Momentálne je účastníkom Eliteserien, najvyššej nórskej futbalovej súťaže. Domáce zápasy hrá na štadióne Haugesund Stadion, ktorý má kapacitu 8 754 miest.

## Úspechy

* *[[Eliteserien]]*
** Najlepšie umiestnenie: 3. miesto (2013)
* *[[Nórsky futbalový pohár]]*
** Finalista (2): 2007, 2019

## FK Haugesund v európskych pohároch

zdroj: kassiesa.net

## Referencie

## Externé odkazy

* Oficiálna stránka klubu 
* FK Haugesund na soccerway.com
* FK Haugesund na transfermarkt.com

## Zdroj

* 

Kategória:Šport v Haugesunde
Kategória:Nórske futbalové kluby
Kategória:Futbalové kluby založené v 1993
ZiS-6

náhľad|vpravo|ZIS-6 s raketometom Kaťuša
**ZIS-6** (po rusky: ЗИС-6) je sovietsky nákladný automobil na všeobecné účely 6×4, trojnápravová verzia dvojnápravového nákladného vozidla ZIS-5. Bol postavený od roku 1933 do októbra 1941 v moskovskej továrni Zavod imeni Stalina a dosiahol celkovú produkciu 21 239 kusov.

Spoľahlivý nákladný automobil slúžil ako základňa pre vytvorenie mnohých špecializovaných vojenských modifikácií - pátracie nákladné vozidlo, rozhlasová a rozhlasová opravárenská stanica, mobilná dielňa v teréne, zásobovacie vozidlo, vozidlo pohybujúce sa vojskami a ako delostrelecké ťažné vozidlo, ale je najznámejšie pre svoju úlohu prvého viacnásobného raketometu (Kaťuša) v júli 1941. Bol postavený projekčnou kanceláriou závodu "Kompresor" počas druhej svetovej vojny (1941–45). Len veľmi málo nákladných vozidiel ZIS-6 sa dochovalo dodnes.

Počas začiatku druhej svetovej vojny slúžil ZIS-6 ako podvozok pôvodného raketometu BM-13 *Kaťuša*, ktorý nemeckí vojaci prezývali "Stalinov organ". ZIS-6 slúžil aj ako základ pre tankovacie vozidlo lietadiel VVS-RKKA BZ-ZIS-6.

Kategória:Nákladné automobily
Kategória:Sovietske vojenské vozidlá
Petőfiho literárne múzeum

**Petőfiho literárne múzeum** (skr. **PIM** z ) je maďarské literárne múzeum, archív a výstavná galéria so sídlom v Budapešti, pomenované na počesť pamiatky básnika a osobnosti Uhorskej revolúcie Sándora Petőfiho. Jeho úlohou je zhromažďovať, uchovávať, skúmať a prezentovať maďarské literárne dedičstvo. Zahŕňa výstavné priestory, vedecký ústav, výskumné centrum a knižné vydavateľstvo.

Vzniklo v roku 1954 ako nástupnícka organizácia Petőfiho domu (*Petőfi-Ház*), otvoreného v roku 1909. Od roku 1957 sídli na svojom súčasnom mieste, v paláci Károlyovcov (*Károlyi-palota*) v centre Budapešti.

## Galéria

Shakespeare-maraton 2015.JPG | Interiér knižnice múzea
Petőfi Sándor daguerrotipia.jpg | Dagerotypia Sándora Petőfiho z roku 1844/45
Sándor Petőfi - National Song - Google Art Project.jpg | Rukopis vlasteneckej básne *[[Nemzeti dal]]* (*Národná pieseň*)


## Referencie

## Iné projekty

## Externé odkazy
* Oficiálny web (anglická verzia)

Kategória:Múzeá v Budapešti
Kategória:Literárne múzeá
Kategória:Literatúra v Maďarsku
Kategória:Organizácie založené v 1909
Kategória:Organizácie založené v 1954
Kategória:Sándor Petőfi
Rad svätého Alexandra Nevského

náhľad|Rad svätého Alexandra Nevského
náhľad|Portrét prvého ruského ministra financií Alexeja Vasilijeva so šerpou a odznakom Radu svätého Alexandra Nevského
**Rad svätého Alexandra Nevského** bol rytierskym radom Ruskej ríše, prvýkrát udelený v roku 1725 ruskou imperátorkou Katarínou I.

## História
Ideu Radu svätého Alexandra Nevského inicioval ruský cár Peter Veľký (vláda 1682 – 1721) ako odmenu za vojenskú statočnosť v boji. Zomrel však pred jeho založením. Bol založený imperátorkou Katarínou I. na pamiatku skutkov svätého Alexandra Nevského, patróna vtedajšieho hlavného mesta Ruska, Petrohradu, ktorý Rusko obraňoval pred útočníkmi. Tento rad bol pôvodne udeľovaný významným ruským občanom, ktorí slúžili svojej krajine so cťou, väčšinou prostredníctvom politickej alebo vojenskej služby.

Prvýkrát bol udelený pri príležitosti svadby ruskej veľkovojvodkyne Anny Petrovny a Karola Fridricha, vojvodu z Holštajnska-Gottorpu v roku 1725. Ocenenie dostalo tucet hostí a rad rýchlo zaostal za Radom svätého Andreja a Radom svätej Kataríny v prestíži.

Imperátorka Katarína sa sťažovala na situáciu a od septembra 1725 začala oceňovať podľa svojej vôle. Rad svätého Alexandra začal byť najuctievanejší a zvyčajne sa neudeľoval ľuďom pod hodnosťou generálporučíka alebo podobným politickým postaveniam.

Rad udeľoval aj právo dediť.

## Dedičstvo
Rad svätého Alexandra Nevského bol zrušený po Ruskej revolúcii (r. 1917) spolu so všetkými ostatnými radmi a titulmi Ruskej ríše.

V roku 1942 Sovietsky zväz obnovil rad ako vojenské vyznamenanie a premenoval ho na Rad Alexandra Nevského. Ruská federácia ho obnovila v roku 2010.

Veľkovojvodkyňa Mária Vladimirovna, uchádzačka o ruský trón a vedenie ruského cárskeho domu, v súčasnosti pokračuje v udeľovaní ruského cárskeho radu Svätého Alexandra Nevského ako dynastického radu rytierov. Tieto akcie boli spochybnené členmi rodiny Romanovcov.

V roku 2010 bola v Petrohrade a Moskve vydaná kniha všetkých mien príjemcov pôvodnej objednávky. Celkový počet vyznamenaných (r. 1725 - 1917) dosiahol 3 674.

## Insígnie ''Radu svätého Alexandra Nevského''

Súbor:Badge to Order St Alexander Nevsky 1820-1830.jpg|Krížová verzia, 1820-1830 (vpredu)
Súbor:Badge to Order St Alexander Nevsky 1865.jpg|Verzia vydaná v roku 1865 v zlatej farbe na čiernom smalte
Súbor:Star to Order St Alexander Nevsky embroidered.jpg|Staer verzia zo striebro-nitnej výšivky na bielej koži, vydanie cca 1840


## Držitelia
Medzi príjemcov patria napríklad:

* Alexander I. 
* Alexander II. 
* Alexander III.
* Andrew Bertie
* Otto von Bismarck
* Karol X.
* Karol XIII.
* Karol XV.
* Eduard VII.
* František Jozef I.
* František Karol Jozef 
* Juraj IV.
* Juraj V.
* Amanullah Khan
* Michail Kutuzov
* Leopold I.
* Leopold II.
* Leopold IV.
* Ľudovít XVIII.
* Marija Vladimirovna Romanova
* Klemens von Metternich
* Napoleon III.
* Mikuláš I.
* Mikuláš II.

## Zdroj

Kategória:Ruské rady a vyznamenania
HK Žiar nad Hronom

**HK Žiar nad Hronom** je slovenský hokejový klub zo Žiaru nad Hronom, hrajúci TIPOS Slovenskú hokejovú ligu, druhú najvyššiu súťaž. Pôsobí ako farma tímu HKM Zvolen.

## História
Počiatky ľadového hokeja v meste sa datujú od rokov 195253, kedy nadšenie niektorých mladých ľudí pre tento šport dalo podnet na založenie hokejového oddielu. Utvorené družstvo mužov súťažilo v rámci okresu i kraja. Celá organizačná práca spočívala na niekoľkých dobrovoľných funkcionároch a samotných hráčoch, ktorí si sami pripravovali ľad i osvetlenie. Spočiatku sa hrávalo na starom ihrisku pri potoku, neskoršie v priestoroch I. ZDŠ, potom v parku na mieste terajších tenisových kurtov a nakoniec na mieste terajšieho zimného štadióna.

V roku 2002 bola podpísaná zmluva o združení prostriedkov firmami SLOVALCO a.s. Žiar nad Hronom, ZSNP a.s. Žiar nad Hronom a Mestom Žiar nad Hronom a začala sa výstavba zastrešenia zimného štadióna. Hokejový klub pôsobil pod Telovýchovnou jednotou. Potom ako samostatný HKM Žiar nad Hronom. Neskôr patril do Slovšportu, potom Satelitšportu a ešte v sezóne 2002/2003 do s.r.o. ŠK ZSNP Žiar nad Hronom. Od 1. júla 2003 hokejový klub zastrešuje Mestský športový klub Žiar nad Hronom.

V sezóne 2021/22 sa stali nováčikom TIPOS Slovenskej hokejovej lige. Skončili v predkole keď prehrali s Gladiators Trnava 1:3 na zápasy. Hokejový klub pôsobí ako B-tím HKM Zvolen.

## Káder pre sezónu [[TIPOS Slovenská hokejová liga 2022/2023|2022/2023]]

### Tréner

*  Norbert Javorčík

### Brankári

*  #36 Roman Petrík
*  #30 Viktor Micik

### Obrancovia

*  #6 Rejmis Demiters
*  #11 Martin Šeliga
*  #13 Jakub Lopejský
*  #17 Radovan Gabri
*  #19 Filip Čulík
*  #23 Tomáš Nádašdi
*  #55 Adam Kobolka
*  #74 Matúš Hlinka
*  #77 Marek Pač
*  #81 Michal Ganz

### Útočníci

*  #7 Kevin Gabor
*  #9 Hugo Kovac
*  #18 Oliver Giertl
*  #21 Jakub Tatár
*  #22 Rastislav Václav
*  #29 Jakub Kolenič
*  #33 Markus Suchý
*  #38 Martin Jakúbek
*  #41 Ján Chlepčok
*  #42 Martin Magdolen
*  #44 Marko Brumerčík
*  #59 Ethan Szypula
*  #84 Viktor Fekiač
*  #91 Patrik Halama
*  #96 Nicolas Špalek

## Referencie

Kategória:HK MŠK Indian Žiar nad Hronom
Kategória:Šport v Žiari nad Hronom
Kategória:Slovenské hokejové kluby
Kallistratos (sochár)

**Kallistratos** () bol grécky sochár v 2. stor. pred Kr.
 
Kallistratos, grécky sochár (tvoriaci z bronzu) neznámeho pôvodu (možno pochádzal z Alexandrie), patril podľa Plínia medzi umelcov činných v období 156. olympiády (156 – 153 pred Kr.), t. j. v druhej polovici 2. stor. pred Kr.
 
Plínius uvádza, že po 121. olympiáde (296 – 293 pred Kr.) sa odlievať z bronzu „prestalo“ a po 156. olympiáde opäť toto umenie ožilo. Títo umelci vraj už nedosiahli niekdajšiu úroveň, ale aj napriek tomu vytvorili mnoho diel veľkej umeleckej hodnoty. Impulz, ktorý grécke sochárstvo dostalo, zrejme vyšiel z Ríma, pretože práve v období, ktoré označil Plínius, teda okolo roku 150 pred Kr., získalo grécke umenie na Tibere domovské práva. V tom čase, pokiaľ je známe, Metellus Achaicus povolal do Ríma prvého gréckeho architekta Hermodóra.
  
Kallistratos, podľa Tatiana, zhotovil sochu *Euanthé* (pravdepodobne milenku boha rieky Neila – *Níla*) 
 
## Referencie a bibliografia

 
Kategória:Sochári starovekého Grécka
Haugesund Stadion

**Haugesund Stadion** je futbalový štadión v meste Haugesund v Nórsku. Bol otvorený v roku 1920. Na štadióne hrá svoje domáce zápasy tím FK Haugesund. Aktuálna kapacita štadióna je 8 754 miest.

## Referencie

## Externé odkazy
* Oficiálna stránka klubu 
## Zdroj

* 
Kategória:Futbalové štadióny v Nórsku
Kategória:Architektúra z 1920
Kategória:Haugesund
Karel Gott & Darinka Rolincová

***Karel Gott & Darinka Rolincová*** je kompilačný album Karla Gotta a Darinky Rolincovej, ktorý vydalo v roku 1987 vydavateľstvo Supraphon, pôvodne ako audiokazetu (MC Supraphon Artia 1923 4427). Reedícia vyšla 7. decembra 2012 (VT 9308-2).

Vydavateľstvo Supraphon uvádza, že k nahrávke chýba podrobnejšia dokumentácia. Nie je známy dátum nahrania, iba dokončenia tejto kompilácie - 10. februára 1987. 

Nahrávka obsahuje 17 skladieb, z toho štyri s Darinkou Rolincovou. Deväť skladieb je v angličtine, sedem v nemčine a jedna v taliančine.

## Zoznam skladieb

„*“ - pôvodný text
„**“ - nový text

## Výroba albumu
;Hudobníci
* Karel Gott – spev
* Darina Rolincová – spev (6, 8, 10, 14)
* Ladislav Štaidl so svojím orchestrom (1-11, )
* Štúdiový orchester Ladislava Štaidla (12)
* Zbor Ladislava Štaidla (1-17)
;Produkcia
* ADK-Prague – digitálny prepis

Dátumy nahrania skladieb:  10. február 1987 (1-8, 10, 12-17),  2. september 1977 (9), 25. júl 1981 (11) 

## Externé odkazy
* ''Karel Gott & Darinka Rolincová'' na Discogs

## Referencie

Kategória:Karel Gott
Kategória:Albumy Dary Rolins
Kategória:Kompilačné albumy z 1987
Butcher's On The Road

***Butcher's On The Road*** je jediný štúdiový album bývalej skupiny Sexy Dancers, ktorý vydalo hudobné vydavateľstvo Bonton v roku 1998 na dvojdiskovom CD nosiči a audiokazete. Nahrávka obsahuje 16 skladieb. Z albumu vyšli single „04205“, „Some People“ a “Slim Jim“. Na posledné dva boli natočené aj videoklipy. *Butcher's On The Road* bol nominovaný v Cenách Akadémie populárnej hudby (neskoršie Anděl) v kategóriach *Objav roka* a *Tanečná hudba*. Album produkoval člen skupiny Roman Holý.

## Zoznam skladieb

## Výroba albumu
* Roman Holý – klávesové nástroje, basová gitara, spev
* Dan Bárta – spev
* Dara Rolins – spev (1-2 až 1-5, 1-7, 1-9, 1-11)
* Dara Rolins – sprievodné vokálové aranžmány (1-1 až 1-11, 1-13, 2-1 až 2-3)
* Dan Bárta – sprievodné vokálové aranžmány (1-12)
* Filip Jelínek – aranžmány strunových nástrojov (1-13)
* Filip Jelínek – aranžmány rohov
* Miroslav Chyška – gitara
* Filip Jelínek – trombón
* Pavel Zbořil – bicie nástroje
* Robert Balzar – basová gitara, basa
* Radka Kaspar – saxofón
* František Kop – saxofón
* Imran Musa Zangi – perkusie
* Karel Růžička – flauta
* Tomáš Křemenák – saxofón
* Athina Langoská – spev
* Věra Gondolán – spev
;Produkcia
* Roman Holý – producent
* Pavel Vetrovec – zvukový inžinier
* Mireček Chyška, Pavel Vetrovec, Roman Holý – mastering
* Jiří Turek, Tony Gresek, Ondřej Pýcha, Petr Justa, Jakub Hněvkovský – fotografie, 1998
* Roman Holý, David Hlaváček, Dan Bárta, Ivan Prokop – dizajn obalu, 1998
* Ivo Janík – logo

Nahraný a zmastrovaný v štúdiu Logic 7 v septembri – novembri 1997.

## Referencie

## Externé odkazy
* Sexy Dancers – ''Butcher's On The Road'' na Discogs

Kategória:Albumy Dary Rolins
Kategória:Hudobné albumy z 1998
What You See Is What You Get (album Dary Rolins)

***What You See Is What You Get*** je štúdiový album speváčky Dary Rolins, ktorý vyšiel 19. júla 1996 v Ariola, nemeckej dcérskej spoločnosti vydavateľstva BMG a paralelne v ďalších ôsmich krajinách. Nahrávka obsahuje 12 skladieb. Z albumu vyšli single „I See You There“, „Our Lovin'“ a „What You See Is What You Get“.

## Pozadie vzniku albumu
Kariéra Dary Rolins sa dá rozdeliť na dve polovice. Za štart tej dospelej považuje ona sama práve album „What You See Is What You Get“, ktorý je jej prvým albumom vydaným pod novým umeleckým menom. Toto pseudonym sa zrodilo keď podpísala zmluvu na nahratie albumu v angličtine. Album vyšiel v rôznych krajinách a aby sa meno ľahšie vyslovovalo aj cudzincom, zvolila zvučné meno Dara Rolins.

## Nahrávanie albumu
Dvanásť skladieb vzniklo v štúdiách v Londýne a vo Frankfurte. Prvým singlom sa stala skladba „I See You There“, ktorá vyšla ako maxisingel ešte pred vydaním albumu v roku 1995. Nasledoval singel „Our Lovin'“, ku ktorému hudbu zložili Rapino Brothers, producenti skupiny Take That, a text napísala austrálska speváčka Kylie Minogue. Pôvodne ich pre Daru ponúkla päť a tá si vybrala jeden. Ako tretí, a zároveň posledný singel vyšiel rovnomenný singel „What You See is What You Get“.
Piesne vznikajúce v Nemecku produkoval G. Mende, producent skupiny Toto, či speváčky Jennifer Rushovej, pre ktorú zložil slávny hit „The Power of Love“. Na albume spolupracoval taktiež Skip Martin, spevák legendárnej černošskej skupiny Kool & The Gang, od ktorého dostala Dara ponuku na spoluprácu už v roku 1991. S touto skupinou spolupracovala ako speváčka a skladateľka už na albume „Unite“ s piesňou „Better Late Than Never“.

## Zoznam skladieb

## Výroba albumu
;Hudobníci
* Dara Rolins – spev

;Produkcia
* Bernd Hoffmann, Michael Stark – A&R
* Thomas Sassenbach – art direction
* Manuela Stadter – dizajn
* Daniel Hádl, Michael Braunl – výkonný producent
* Stefan Bock – mastering
* Gaby Gerster – fotografie

## Externé odkazy
* ''Dara Rolins – What You See Is What You Get'' na Discogs

## Referencie

Kategória:Albumy Dary Rolins
Kategória:Hudobné albumy z 1996
What you see is what you get

**What you see is what you get** alebo **What You See Is What You Get** (skr. **WYSIWYG**, doslovne po slovensky: *„čo vidíš, to dostaneš“*) môže byť:

* fráza spopularizovaná postavou Geraldine Jones komika Flipa Wilsona v rámci *The Flip Wilson Show* (1969), pozri pod Flip Wilson
* v informatike spôsob editácie dokumentov, pri ktorom je zobrazovaná forma dokumentu zhruba totožná s výsledným dokumentom, pozri WYSIWYG
* v hudbe:
** album Glena Goldsmitha z roku 1988, pozri What You See Is What You Get (album Glena Goldsmitha)
** album Lil' Ed Williamsa z roku 1992, pozri What You See Is What You Get (album Lil' Ed Williamsa)
** album Dary Rolins z roku 1996, pozri What You See Is What You Get (album Dary Rolins)
** EP Pitchshifter z roku 1998, pozri What You See Is What You Get (EP Pitchshifter)
** album Luka Combsa z roku 2019, pozri What You See Is What You Get (album Luka Combsa)